
באמצעות דוא"ל: Tviot.hova@shlomo-bit.co.il


ח.נ.,

הנדון: תאונה מיום 29/4/22
רכב נושא מ"ר: 31-366-76
                                                 הנפגע: משה רביבו, ת.ז. 03394222
הנני מייצג את מרשי הנפגע שבנדון והריני מתכבד לפנות אל כב' ולפרט כדלקמן:

1. בתאריך 29/4/22 בסביבות השעה  14:00, עת יצא מחניה, פגע ברכבו של מרשי שבנדון רכב הנושא מ"ר 42-659-80 ומרשי נפגע ונחבל. (להלן: "התאונה").
*רצ"ב העתק תעודת חובה, רישיון רכב, תעודת חובה של הרכב הפוגע וסרטון הפגיעה מסומנים "1".
*לנוחותכם סרטון הפגיעה מצוי בענן בקישור להלן: סרטון.mp4
2. נוכח כאבים עזים בצוואר ובכתף שמאל פנה לקבלת טיפול רפואי ולאחר ביצוע מספר בדיקות שוחרר מרשי לביתו בהמלצה להמשך מעקב רפואי, נטילת משככי כאבים ומנוחה.
3. מרשי אשר המשיך לסבול מכאבים והגבלה בתנועות הכתף עם קושי בהרמה ובתפקוד נבדק ע"י מומחה אורתופדי אשר הפנה אותו להמשך מעקב רפואי, ביצוע טיפולי פיזיותרפיה ומנוחה בהתאם לקושי.
4. הכאבים וההגבלה בתנועות כתף שמאל לא חלפו ונותרו בעינם ומרשי הופנה לביצוע בדיקת הדמיה המכוונת לכתף שמאל.
5. בדיקת אולטראסאונד אשר ביצע מרשי הדגימה קרע חלקי בעובי של 2.5*5 מ"מ בגיד הסופראספינטוס ומחמת הממצאים כמו גם בצקת סביב הגיד, כאבים והגבלה בתנועות הופנה להמשך מעקב רפואי וטיפול שמרני במטרה ליתר צורך בהתערבות ניתוחית.
רצ"ב תעודות רפואיות, מסומנות "2".
6. מאז התאונה ומחמת תוצאותיה סובל מרשי מכאבים והגבלה בתנועות כתף וזרוע שמאל, מקושי בביצוע תפקודים ידניים, מקושי בהרמה ונשיאה, מכאבים, צורך בנטילת משככי כאבים, הוא נזקק לקבלת טיפול רפואי ויזקק לו גם בעתיד.
7. מרשי עובד תברואה בעיריית תל אביב, מחמת התאונה ותוצאותיה מתקשה מרשי בביצוע עבודתו, הוא נעדר ממנה וזקוק להפוגות ממושכות במהלכה ונגרמו לו הפסדי שכר.
8. לאחר התאונה ומחמת תוצאותיה מתקשה מרשי בניהול משק ביתו, הוא נזקק לעזרת הזולת ויזקק לה גם בעתיד.
9. לאחר התאונה ותוצאותיה, מתקשה מרשי בנהיגה והוא נזקק להוצאות בגין מוניות ונסיעות מיוחדות.
10. בנסיבות המתוארות לעיל, על מנת לייתר את הצורך בפניה לערכאות ומינוי מומחים רפואיים לקביעת נכותו אהיה מוכן להמליץ בפני מרשי על סילוק תביעתו תמורת פיצוי בסך 185,000 ₪ בתוספת שכ"ט עו"ד.
11. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפוי כח וטופס וס"ר חתומים ע"י מרשי.              



                                                                           בכבוד רב ובב"ח,

             





             אריאל פרייברג, עו"ד   
